আলিয়া আইশিঙ্গার

আলিয়া ডেলিয়া আইশিঙ্গার (, ; জন্ম: ১৯ জুলাই ২০০১; আলিয়া আইশিঙ্গার নামে সুপরিচিত) হলেন একজন জার্মান পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে জার্মানির প্রতিনিধি হিসেবে প্রতিদ্বন্দ্বিতা করে থাকেন।

আইশিঙ্গার জার্মানির হয়ে ২০২২ শীতকালীন অলিম্পিকে অংশগ্রহণ করেছেন।

প্রারম্ভিক জীবন
আলিয়া ডেলিয়া আইশিঙ্গার ২০০১ সালের ১৯শে জুলাই তারিখে জার্মানির বায়ার্নে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
আইশিঙ্গার জার্মানির প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ১১৫.৭৫ পয়েন্ট নিয়ে অষ্টাদশ স্থান অধিকার করে বাছাইপর্ব থেকেই বিদায় নিয়েছিলেন।

অন্যদিকে, তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রানের সমাপ্তিতে তিনি সর্বোচ্চ ৫০.৬৮ পয়েন্ট নিয়ে সপ্তদশ স্থান অধিকার করে বাছাইপর্ব থেকেই বিদায় নিয়েছিলেন।

তথ্যসূত্র

বহিঃসংযোগ



বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান নারী ফ্রিস্টাইল স্কিয়ার
বিষয়শ্রেণী:জার্মানির অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার